Na temelju čl. 26. stavka 1. i 2 Zakona o predškolskom odgoju i naobrazbi (N.N. 10/97,0107/07,94/13, 98/19 i 57/22) Dječji vrtić Konavle temeljem Odluke Upravnog vijeća od 30. siječnja 2024. godine objavljuje

N A T J E Č A J za zasnivanje radnog odnosa

za radno mjesto

- stručni suradnik – logoped –

na određeno i puno radno vrijeme, do 31. kolovoza 2024. godine………………1 izvršitelj m/ž

Uvjeti:

prema Zakonu o predškolskom odgoju i obrazovanju, Pravilniku o vrsti stručne spreme stručnih djelatnika, te vrsti i stupnju stručne spreme ostalih djelatnika u vrtiću ( NN 133/97):

 - završen studij odgovarajuće vrste za rad na radnome mjestu stručnog suradnika, odnosno

diplomski sveučilišni studij, diplomski specijalistički studij odgovarajuće vrste kojom

je stečena visoka stručna sprema u skladu s ranijim propisima ( VSS, diplomirani logoped odnosno magistar logopedije)

- položen stručni ispit

- ispunjavanje uvjeta iz članka 25. Zakona o predškolskom odgoju i obrazovanju

- utvrđena zdravstvena sposobnost za obavljanje poslova radnog mjesta

Radni odnos u vrtiću ne može zasnovati osoba koja ima zapreke iz članka 25. Zakona o

predškolskog odgoju i obrazovanju (NN 10/97, 107/07 i 94/13, 98/19,57/22).

Osoba koja se poziva na pravo prednosti pri zapošljavanju prema posebnom zakonu dužna je u prijavi na natječaj pozvati se na to pravo i uz prijavu priložiti rješenje ili potvrdu o priznatom statusu iz koje je vidljivo navedeno pravo, te priložiti dokaz o nezaposlenosti.

Uz prijavu na natječaj treba priložiti:

- životopis

- dokaz o hrvatskom državljanstvu

- dokaz o završenom školovanju

- dokaz o položenom stručnom ispitu

- dokaz o radnom stažu (elektronički zapis iz evidencije Hrvatskog zavoda za mirovinsko

 osiguranje)

- dokaz o nepostojanju zapreka za zasnivanje radnog odnosa sukladno članku 25. Zakona o

 predškolskom odgoju i obrazovanju (ne starije od 6 mjeseci od objave natječaja):

 a. uvjerenje nadležnog suda da se protiv kandidata ne vodi kazneni postupak

 (čl. 25. stav 2. Zakona o predškolskom odgoju),

 b. potvrdu nadležnog prekršajnog suda da se protiv kandidata ne vodi prekršajni

 postupak (čl. 25. stav 4. Zakona o predškolskom odgoju)

- izjava kandidata da za prijem u radni odnos ne postoje zapreke iz članka 25. Zakona o

 predškolskom odgoju i obrazovanju

- uvjerenje o zdravstvenoj sposobnosti za obavljanje poslova logopeda (nakon

izbora, a prije sklapanja ugovora o radu)

Kandidati koji ostvaruju pravo prednosti pri zapošljavanju prema posebnim propisima dužni su u prijavi na natječaj pozvati se na to pravo i imaju prednost u odnosu na druge kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom ( Narodne novine, broj 157/13, 152/14,39/18 i 32/20) dužni su uz prijavu na Natječaj, osim dokaza o ispunjavanju uvjeta iz Natječaja, priložiti i dokaz o utvrđenom statusu osobe s invaliditetom.

Kandidati koji se pozivaju na pravo prednosti Zakona o hrvatskim braniteljima iz Domovinskog rata i članovima njihovih obitelji (NN 121/17.98/19) dužni su uz prijavu na natječaj, osim dokaza o ispunjavanju uvjeta iz Natječaja priložiti i sve potrebne dokaze iz čl. 103. navedenog Zakona dostupne na poveznici Ministarstva Hrvatskih branitelja: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Sukladno odredbama Uredbe (EU)2016/679 Europskog parlamenta i Vijeća od 27. travnja 2018. godine o zaštiti pojedinaca u svezi s obradom osobnih podataka i slobodnog kretanja takvih podataka , svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka koji će se obrađivati isključivo u svrhu provođenja natječajno postupka.

Isprave se mogu priložiti u izvorniku ili ovjerenoj preslici, a dokaze u izvorniku predloženi kandidat će priložiti prije sklapanja Ugovora o radu.

Natječaj je otvoren od 1. veljače 2024. godine do 9. veljače 2024. godine i to je krajnji rok za podnošenje prijave na natječaj.

Rok za podnošenje Prijava je osam (8) dana od dana objave Natječaja.

Natječaj se objavljuje na web stranici općine Konavle i oglasnoj ploči Vrtića, mrežnoj stranici i oglasnoj ploči Hrvatskog zavoda za zapošljavanje

Prijave na natječaj s dokazima o ispunjavanju uvjeta dostaviti osobno ili poštom na adresu:

Dječji vrtić Konavle, Put od Cavtata 14., 20210 Cavtat, s naznakom “za natječaj – stručni

suradnik – logoped ”.

Nepravodobne i nepotpune prijave neće se razmatrati.

O rezultatima natječaja kandidati će biti obaviješteni u zakonskom roku, nakon čega će kandidati

moći osobno preuzeti svoju dokumentaciju u Tajništvu Dječjeg vrtića Konavle, Put od Cavtata 14 20210 Cavtat ili će im ista na zahtjev biti vraćena poštom.

**Klasa:** 601-02-24-02/06

**Ur.broj**: 2117-104-02-24-06

 Dječji vrtić Konavle